Alexis Tsipras er partileder i SYRIZA
**Koalisjonen av det radikale venstre**  (gresk: Συνασπισμός Ριζοσπαστικής Αριστεράς, *Synaspismós Rizospastikís Aristerás*), som oftest kjent under forkortelsen **SYRIZA** (gresk: ΣΥΡΙΖΑ), er et venstreorientert, venstrepopulistisk politisk parti i Hellas, som ble grunnlagt som en valgallianse mellom diverse venstrepartier foran parlamentsvalget i 2004. SYRIZA vant parlamentsvalget i 2015 med 36 % av stemmene. Det fikk 149 representanter i parlamentet, to representanter unna rent flertall. Etter dette dannet partiet regjering med sin partileder Alexis Tsipras som statsminister i spissen for en koalisjon med det høyrepopulistiske partiet Uavhengige grekere.

Historie
--------

Valgalliansen SYRIZA ble offisielt dannet foran det greske parlamentsvalget i 2004. Ved valget oppnådde de 3,3 prosent av stemmene, og seks mandater i Hellas' parlament. Etter valget oppsto det interne stridigheter i alliansen, da de mindre medlemspartiene anklaget partiet Synaspismos, det største i alliansen, for å behandle dem urettferdig og å utnytte valgsystemet til egen fordel, på bekostning av de mindre.[]

Ved europaparlamentsvalget i Hellas 2009, var SYRIZA på randen av kollaps, og Synaspismos stilte til valg uavhengig av resten av partnerne i valgalliansen.[] Stridighetene ble løst i desember 2004, og SYRIZA ble opprettholdt.

Ved parlamentsvalget i 2012, gikk SYRIZA fra 4,6 prosent i 2009, til 16,8 og ble Hellas' nest største parti, bak det konservative Nytt Demokrati. Dette skyldtes hovedsakelig kollapsen av det sosialdemokratiske partiet PASOK, og det politiske kaoset som en følge av den greske gjeldskrisen. Ettersom ingen av de greske partiene greide å danne en flertallsregjering etter dette valget, ble det holdt nyvalg i juni samme år. Foran dette nyvalget registrerte SYRIZA seg som et samlet politisk parti i stedet for en valgallianse.[] Ved valget gikk det nye partiet fram til 26,9 prosent av stemmene, og 71 av 300 mandater i parlamentet.

I 2009 ble Alexis Tsipras, opprinnelig partileder i Synaspismos, valgt til å lede SYRIZAs parlamentariske gruppe.

Ved valget til Europaparlamentet i 2014 oppnådde partiet fem av Hellas' 21 medlemmer.

Internasjonal tilknytning
-------------------------

SYRIZA er tilsluttet Det europeiske venstrepartiet. I Europaparlamentet er partiets representanter medlemmer av Det europeiske forente venstre–Det nordiske grønne venstre.

I Norge regner Sosialistisk Venstreparti og Rødt seg som søsterpartier av SYRIZA.

Valgresultater
--------------

### Parlamentsvalg

| Valgår | Antall stemmer | Prosent | Antall mandater valgt |
| --- | --- | --- | --- |
| 2004 | 241 539 | 3,3 | 

6 / 300
 |
| 2007 | 361 211 | 5,0 | 

14 / 300
 |
| 2009 | 315 627 | 4,6 | 

13 / 300
 |
| 2012 (mai) | 1 061 265 | 16,8 | 

52 / 300
 |
| 2012 (juni) | 1 655 053 | 26,9 | 

71 / 300
 |
| 2015 | 2 246 064 | 36,3 | 

149 / 300
 |
| 2015 | 1 925 904 | 36,46 | 

145 / 300
 |

### Valg til Europaparlamentet

| Valgår | Antall stemmer | Prosent | Antall mandater valgt |
| --- | --- | --- | --- |
| 2004 | 254.447 | 4.1 | 

1 / 24
 |
| 2009 | 240.898 | 4.7 | 

1 / 22
 |
| 2014 | 1.514.853 | 26.5 | 

5 / 21
 |

Referanser
----------

1. ↑  Yannis Stavrakakisa og Giorgos Katsambekisa: «Left-wing populism in the European periphery: the case of SYRIZA», *Journal of Political Ideologies*, bd. 19, nr. 1, 2014, s. 119–142.
2. ↑  Fredrik Økstad Sandberg (26. januar 2015): Syriza vant valget - men klarer ikke flertall alene. *Dagbladet*
3. ↑  «Who are the Independent Greeks?», *The Independent, 26. januar 2015. Lest 26. januar 2015.*
4. ↑  Kalyvas, Stathis N. (25. januar 2015). «So Long, Austerity? Syriza's Victory and the Future of the Eurozone». *Foreign Affairs* **(engelsk)**. Besøkt 29. januar 2015.
5. ↑  «Alexis Tsipras to head SYRIZA Parliamentary group» Arkivert 17. juli 2011 hos Wayback Machine. *Athina 9.84*, 8. oktober 2009. Lest 25. januar 2015.
6. ↑  «Europäisches parlament - Abgeordnete». Besøkt 22. september 2015.
7. ↑  EL-Parties, Det europeiske venstrepartiet. Lest 25. januar 2015.
8. ↑  «SYRIZA» Arkivert 16. mars 2015 hos Wayback Machine. Det europeiske forente venstre–Det nordiske grønne venstre. Lest 25. januar 2015.
9. ↑  KONFERANSE OM MILJØ OG INTERNASJONAL POLITIKK Arkivert 28. mai 2014 hos Wayback Machine.. sv.no Lest 26. januar 2015
10. ↑  – Kriserammede grekere trenger vår solidaritet. rødt.no (27. september 2013)
11. ↑  NationWide, *Ekloges 2015*, Lest 26. januar 2015.

Litteratur
----------

* Ellen Engelstad *Syriza - den greske våren og kampen om Europas sjel* Forlaget Manifest 2016 ISBN 9788283420111

Eksterne lenker
---------------

* (el) Offisielt nettsted Rediger på Wikidata

* (en) Syriza – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** VIAF **·** LCCN **·** BBC Things
 |